
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


SAISTOŠIE NOTEIKUMI
Jūrmalā
	2026. gada 30. jūlijā
	
	Nr.
	16


	
	(protokols Nr. 9, 1. punkts)


Kārtība, kādā tiek organizēta kritušo, bīstamo vai bojāto koku savākšana meža zemēs Jūrmalas valstspilsētas pašvaldības īpašumā esošajos nekustamajos īpašumos
	Izdoti saskaņā ar Pašvaldību likuma 44. panta otro daļu


I. Vispārīgie jautājumi

1. Šie saistošie noteikumi (turpmāk – Noteikumi) nosaka kārtību, kādā tiek organizēta kritušo, bīstamo vai bojāto koku savākšana meža zemēs Jūrmalas valstspilsētas pašvaldības (turpmāk – Pašvaldība) īpašumā esošajos nekustamajos īpašumos. 

II. Iesnieguma izskatīšana un Atļaujas izsniegšana

2. Lai saņemtu atļauju kritušo, bīstamo vai bojāto koku savākšanai meža zemēs Pašvaldības īpašumā esošajos nekustamajos īpašumos (turpmāk – Atļauja; 2. pielikums), Jūrmalas valstspilsētā deklarēta fiziska persona (turpmāk tekstā – persona), kura vēlas veikt kritušo, bīstamo vai bojāto koku savākšanu meža zemēs mājsaimniecības vajadzībām, t.i. malkas vajadzībām pašpatēriņam, iesniedz Jūrmalas valstspilsētas administrācijai iesniegumu kritušo, bīstamo vai bojāto koku savākšanu (turpmāk – Iesniegums; 1. pielikums). 

3. Kritušo, bīstamo vai bojāto koku cenas tarifu, pamatojoties uz sertificēta augošas koksnes krājas un kvalitātes vērtētāja atzinumu, apstiprina Jūrmalas dome. Lēmums par kritušo, bīstamo vai bojāto koku cenas tarifu tiek aktualizēts ne retāk kā vienu reizi kalendārajā gadā.
4. Jūrmalas valstspilsētas administrācijas Īpašumu pārvaldes Mežsaimniecības nodaļa (turpmāk – Mežsaimniecības nodaļa):

4.1. izskata Iesniegumu un tam pievienotos dokumentus;

4.2. veic Iesniegumā norādīto kritušo, bīstamo vai bojāto koku apsekošanu dabā, veic to uzmērīšanu;

4.3. izvērtē Iesnieguma pamatotību;
4.4. izsniedz Atļauju;

4.5. izsniedz atteikumu Atļaujas izsniegšanai Noteikumu 6. punktā norādītajos gadījumos.
5. Ja par konkrēto kritušo, bīstamo vai bojāto koku savākšanu tiek saņemti vairāki Iesniegumi, tad prioritāri tiek atbalstīti šādu personu Iesniegumi:

5.1. personu, kuras mājsaimniecībā dzīvo persona ar invaliditāti;

5.2. personu, kurai ir daudzbērnu ģimenes statuss;

5.3. personu (ģimenes), kurai ir piešķirts trūcīgas vai maznodrošinātas personas statuss.

6. Mežsaimniecības nodaļa ir tiesīga atteikt Atļaujas izsniegšanu, ja:

6.1. Iesniegums vai tā iesniedzējs neatbilst Noteikumos noteiktajām prasībām;

6.2. par Iesniegumā norādīto kritušo, bīstamo vai bojāto koku ir izsniegta Atļauja citai personai;

6.3. nav veikta samaksa par koku savākšanu rēķinā norādītajā termiņā;

6.4. persona, kurai iepriekš ir izsniegta Atļauja, nav izpildījusi Noteikumu 13. punktā minēto pienākumu.

7. Atļaujas derīguma termiņš tiek noteikts Atļaujā, vērtējot laika apstākļus, Pašvaldības konkrētā īpašuma izmantošanu Pašvaldības funkciju nodrošināšanai vai sabiedrības vajadzībām, bet ne vairāk kā 12 mēnešus no Atļaujas izsniegšanas brīža.

8. Vienai personai kalendārā gada laikā tiek izsniegta Atļauja ne vairāk kā 10 kubikmetru kritušo, bīstamo vai bojāto koku apjomam.

9. Lai izvērtētu Noteikumu 5. punktā norādīto personu statusu, Mežsaimniecības nodaļai ir tiesības iegūt informāciju no Pašvaldības un valsts nozīmes reģistriem un nepieciešamības gadījumā pieprasīt personai iesniegt papildu dokumentus un skaidrojumu. 
III. Samaksas kārtība par kritušo, bīstamo vai bojāto koku savākšanu

10. Samaksas apmērs par kritušo, bīstamo vai bojāto koku savākšanu tiek noteikts atbilstoši Mežsaimniecības nodaļas veiktajiem Iesniegumā norādīto koku mērījumiem un Noteikumu 3. punktā norādītajam Jūrmalas domes lēmumam, papildus maksājot pievienotās vērtības nodokli normatīvajos aktos noteiktajā kārtībā.

11. Pirms Atļaujas izsniegšanas personai uz Iesniegumā norādīto elektroniskā pasta adresi tiek nosūtīts maksāšanas paziņojums, kurā noteikts 10 dienu samaksas termiņš. Maksāšanas paziņojums tiks sagatavots pamatojoties uz Mežsaimniecības nodaļas sniegto informāciju par koku mērījumiem.

12. Atļauja Iesnieguma iesniedzējam tiek izsniegta pēc maksāšanas paziņojuma apmaksas.

IV. Noslēguma jautājums

13. Personai, kura ir izsniegta Atļauja, 15 dienu laikā pēc kritušo, bīstamo vai bojāto koku savākšanas, ir pienākums rakstiski informēt Mežsaimniecības nodaļu par izpildītajiem darbiem. 

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

1. pielikums Jūrmalas domes

2026. gada 30. jūlija saistošajiem noteikumiem Nr. 16
(protokols Nr. 9, 1. punkts)

Jūrmalas valstspilsētas administrācijai

IESNIEGUMS

Kritušo, bīstamo vai bojāto koku savākšana meža zemēs Jūrmalas valstspilsētas pašvaldības īpašumā esošajā nekustamajā īpašumā 

Vārds, uzvārds _____________________________________________________________ 

Personas kods______________________________________________________________ 

Deklarētās dzīvesvietas adrese ________________________________________________ 

Faktiskās dzīvesvietas adrese__________________________________________________ 

Tālrunis/e-pasts_____________________________________________________________ 

Īpašuma adrese, nosaukums vai kadastra apzīmējums, kurā paredzēta koku savākšana: 

_________________________________________________________________________ 

Kritušo, bīstamo vai bojāto koku savākšanas pamatojums un izmantošana: 

___________________________________________________________________________________________________________________________________________________________________________________________________________________________

	Zemes vienības kadastra apzīmējums
	Koku suga
	Bojāto un kritušo koku skaits (gab.)

	
	
	

	
	
	

	
	
	

	
	
	

	
	
	

	
	
	


Iesniegumam pievienoti šādi dokumenti:

      Fotofiksācijas materiāli

  

      Pilnvaras kopija pilnvarotajai personai / daudzdzīvokļu dzīvojamās mājas dzīvokļu īpašnieku pārstāvim

Apliecinu, ka Personas mājsaimniecība atbilst kādam no Noteikumu 5. punktā norādītajiem kritērijiem, norādot konkrēto kritēriju(us).

  persona, kuras mājsaimniecībā dzīvo persona ar invaliditāti

  persona, kurai ir daudzbērnu ģimenes statuss

  persona (ģimenes), kurai ir piešķirts trūcīgas vai maznodrošinātas personas statuss
Ar savu parakstu apliecinu, ka:

1. MALKAS izstrādes laikā apņemos ievērot Latvijas Republikas normatīvos aktus un noteikumus, kas regulē cirsmu izstrādi un mežu apsaimniekošanu, tajā skaitā apņemos ievērot darba aizsardzības noteikumus mežsaimniecībā (Darba aizsardzības likums, Ministru kabineta 2012. gada 2. maija noteikumi Nr. 310 „Darba aizsardzības prasības mežsaimniecībā”).
2.
Trešo personu piesaistes gadījumā, uzņemos atbildību par normatīvo aktu ievērošanu no trešo personu puses MALKAS izstrādes un sagatavošanas laikā.
20______.gada ____________

__________________________________________(iesnieguma sastādīšanas vieta)
Iesniedzējs (paraksts, vārds, uzvārds) _________________________________________
Informācija par personas datu apstrādi 
Pārzinis personas datu apstrādei ir Jūrmalas valstspilsētas pašvaldība (Jūrmalas valstspilsētas administrācija), adrese: Jomas iela 1/5, Jūrmala, LV-2015, tālrunis: 67093816, e-pasts: pasts@jurmala.lv.

· Apstrādes mērķis ir Iesnieguma izskatīšana, tiesiskā pamatojuma un prioritāro kritēriju izvērtēšana (t.sk. statusu pārbaude), lēmuma pieņemšana un Atļaujas izsniegšana kritušo, bīstamo vai bojāto koku savākšanai pašvaldības īpašumā esošajās meža zemēs.

· Personas datu apstrāde ir vajadzīga, lai izpildītu uz pašvaldību attiecināmu juridisku pienākumu. 

· Datu saņēmēji ir Jūrmalas valstspilsētas administrācijas Īpašumu pārvaldes Mežsaimniecības nodaļa un citas pašvaldības struktūrvienības.

· Personas dati tiks glabāti normatīvajos aktos noteikto laiku atbilstoši lietu paraugu nomenklatūrai, kas nepieciešama pašvaldības funkciju un dokumentu aprites kontroles nodrošināšanai.

· Jums ir tiesības pieprasīt piekļuvi saviem personas datiem, lūgt to labošanu vai apstrādes ierobežošanu, kā arī iesniegt sūdzību Datu valsts inspekcijai, ja uzskatāt, ka dati tiek apstrādāti prettiesiski. Detalizēta informācija par personas datu apstrādi pieejama https://www.jurmala.lv/lv/personas-datu-aizsardziba.
2. pielikums Jūrmalas domes

2026. gada 30. jūlija saistošajiem noteikumiem Nr. 16
(protokols Nr. 9, 1. punkts)

ATĻAUJA NR.______

Kritušo, bīstamo vai bojāto koku izstrādei meža zemēs Jūrmalas valstspilsētas pašvaldības īpašumā esošajā nekustamajā īpašumā

Dokumenta datums ir tā elektroniskās parakstīšanas datums

ATĻAUJAS SAŅĒMĒJS:

Vārds, uzvārds _____________________________________Personas kods______________

Adrese_______________________________________________ Telefona nr._______________

ATĻAUJAS IZSNIEDZĒJS:

Mežsaimniecības nodaļas _______________________________ Telefona nr._______________

CIRSMAS ADRESE:

	Īpašuma nosaukums vai adrese (ja ir)
	Kadastra apzīmējums
	Kvartāla Nr.
	Nogabala Nr.
	Platība, ha
	Izmantošanas termiņš

	
	
	
	
	
	

	
	
	
	
	
	


	Zemes vienības kadastra apzīmējums
	Koku suga
	Bojāto un kritušo koku skaits (gab.)
	Apjoms (m3)

	
	
	
	

	
	
	
	

	
	
	
	

	
	
	
	

	
	
	
	

	
	
	
	


ATĻAUJAS DERĪGUMA TERMIŅŠ: ______________________________________________
KRITUŠO, BĪSTAMO VAI BOJĀTU KOKU CIRSMAS IZSTRĀDES PRASĪBAS

1. 
Cirsmā atļauts izstrādāt ar krāsu vai citādi vēja izgāztus un/vai lauztus, zaļus, sausus kaltušus kokus, turpmāk tekstā “MALKA”.

NORĀDĪJUMI DABAS, VIDES, DARBA AIZSARDZĪBAI UN INFRASTRUKTŪRAS OBJEKTU EKSPLUATĀCIJAI 
2. 
MALKAS izstrādes un sagatavošanas laikā Persona apņemas ievērot Latvijas Republikas normatīvos aktus un noteikumus, kas regulē cirsmu izstrādi un mežu apsaimniekošanu, tajā skaitā apņemas ievērot darba aizsardzības noteikumus mežsaimniecībā (Darba aizsardzības likums, Ministru kabineta 2012. gada 2. maija noteikumi Nr. 310 „Darba aizsardzības prasības mežsaimniecībā”).
3.
Trešo personu piesaistes gadījumā, Persona uzņemas atbildību par normatīvo aktu ievērošanu no trešo personu puses MALKAS izstrādes un sagatavošanas laikā.
VIETAS RASKTUROJUMS UN SPECIFISKAS CIRSMU IZSTRĀDES PRASĪBAS

	1. VIETAS RAKSTUROJUMS
	3. DARBA IZPILDES IEROBEŽOJUMI

	1.1. APZĪMĒTI SAGLABĀJAMIE KOKI
	
	3.1. VIRSZEMES KOMUNIKĀCIJAS LĪNIJAS
	      

	1.2. AUGSNES BOJĀJUMI
	
	3.2. PAZEMES KOMUNIKĀCIJAS
	

	1.3. MEŽA CEĻU, STIGU BOJĀJUMI
	
	3.3. STĀVAS NOGĀZES
	

	1.4. ŪDENSTEČU, GRĀVJU AIZSPROSTOJUMI
	
	3.4. ŪDEŅI
	

	1.5. NEORGANISKIE ATKRITUMI
	
	3.5. VALSTS NOZĪMES CEĻI/DZELZCEĻI
	

	1.6. SAGLABĀJAMI AVOTI, PURVI, MITRAS VIETAS
	
	3.6. AIZSARGĀJAMA TERITORIJA (ATRODAS / ROBEŽOJAS)
	

	1.7. SAGLABĀJAMS PAMEŽS (KADIĶI, MEŽĀBELES)
	
	        
	

	1.8. SAGLABĀJAMA MEŽMALA, PAAUGA
	
	4. JĀBŪT ATĻAUJĀM, JĀVEIC SASKAŅOŠANA

	
	
	4.1. AR KOMUNIKĀCIJU ĪPAŠNIEKIEM
	

	
	
	4.2. AR CEĻU, DZELZSCEĻU ĪPAŠNIEKIEM
	

	2. IZMANTOT BIOLOĢISKĀS EĻĻAS
	X
	           
	

	PIEZĪMES/PASKAIDROJUMI:

	


Jūrmalas valstspilsētas administrācijas 

Īpašumu pārvaldes Mežsaimniecības nodaļas vadītājs _______________________

PASKAIDROJUMA RAKSTS

Jūrmalas domes 2026. gada 30 jūlija saistošajiem noteikumiem Nr. 16 “Kārtība, kādā tiek organizēta kritušo, bīstamo vai bojāto koku savākšana meža zemēs Jūrmalas valstspilsētas pašvaldības īpašumā esošajos nekustamajos īpašumos”

	Paskaidrojuma raksta sadaļas
	Norādāmā informācija

	1. Mērķis un nepieciešamības pamatojums
	1.1. Saistošie noteikumu “Kārtība, kādā tiek organizēta kritušo, bīstamo vai bojāto koku savākšana meža zemēs Jūrmalas valstspilsētas pašvaldības īpašumā esošajos nekustamajos īpašumos” (turpmāk – Noteikumi) izdošanas mērķis ir nodrošināt, lai Jūrmalas valstspilsētas deklarētajiem iedzīvotājiem būtu iespēja par noteiktu samaksu apkures vajadzībām iegādāties vēja lauztus un/vai gāztus, slimību un/vai kukaiņu invadētus kokus, kurus drīkst cirst saskaņā ar Ministru kabineta 2012. gada 18. decembra noteikumu Nr. 935 “Noteikumi par koku ciršanu mežā” VIII nodaļu “Sauso, vēja gāzto, slimību inficēto, kaitēkļu invadēto vai citādi bojāto koku ciršanas kārtība”.
1.2. atļaujas kritušo, bīstamo vai bojāto koku savākšanai meža zemēs Jūrmalas valstspilsētas pašvaldības (turpmāk – Pašvaldība) īpašumā esošajos nekustamajos īpašumos izskata, tās izsniedz vai atsaka izsniegt minētās atļaujas – Jūrmalas valstspilsētas administrācijas Īpašumu pārvaldes Mežsaimniecības nodaļa (turpmāk – Mežsaimniecības nodaļa).

1.3. Noteikumi noteic, ka, ne retāk kā vienu reizi kalendārajā gadā, dome apstiprina kritušo, bīstamo vai bojāto koku cenas tarifu.

	2. Fiskālā ietekme uz pašvaldības budžetu
	2.1. Fiskālā ietekme ir atkarīga no:

 2.1.1. personu iesniegumu skaita, kuru šobrīd nav iespējams prognozēt;

2.1.2. domes noteiktā kritušo, bīstamo vai bojāto koku cenas tarifa, no kura ir atkarīgs personu iesniegumu skaits.
2.2. Lai īstenotu Noteikumus, Pašvaldības budžetā papildu līdzekļi nav nepieciešami, izņemot Noteikumu 3. punktā norādītā sertificēta augošas koksnes krājas un kvalitātes vērtētāja atzinuma saņemšanu. Viena šāda atzinuma saņemšana izmaksā aptuveni 180 – 220 euro.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1. Sociālā ietekme – tiks veicināta sabiedrības iesaiste vides sakārtošanā meža zemēs Pašvaldības īpašumā esošajos nekustamajos īpašumos.

3.2. Ietekme uz iedzīvotāju veselību – Noteikumi ļaus mazināt apdraudējumu iedzīvotājiem, ko var radīt meža esoši bīstami koki.

	4. Ietekme uz administratīvajām procedūrām un to izmaksām
	4.1. Institūcija, kurā personas var vērsties Noteikumu piemērošanā, ir Mežsaimniecības nodaļa.

4.2. Noteikumu izpilde neietekmēs administratīvo procesu kārtību.

4.3. Administratīvo procedūru izmaksas nav paredzētas.

	5. Ietekme uz pašvaldības funkcijām un cilvēkresursiem
	5.1. Noteikumi neparedz jaunu institūciju izveidi, esošo likvidāciju vai reorganizāciju. Lai nodrošinātu Noteikumu izpildi, būs nepieciešama sadarbība un komunikācija starp esošajām Pašvaldības institūcijām.

5.2. Noteikumu izpildes nodrošināšana tiks veikta Pašvaldības apstiprinātā budžeta ietvaros.

5.3. Noteikumu īstenošanā netiek paredzētas jaunas darbavietas un netiek paredzēti papildu pienākumi darbiniekiem Noteikumu ietvarā.

	6. Informācija par izpildes nodrošināšanu
	Noteikumu izpildi nodrošinās Mežsaimniecības nodaļa.

	7. Prasību un izmaksu samērīgums pret ieguvumiem, ko sniedz mērķa sasniegšana
	Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.

	8. Izstrādes gaitā veiktās konsultācijas ar privātpersonām un institūcijām
	8.1. Sabiedrības viedokļa noskaidrošana tiek veikta atbilstoši Pašvaldību likuma 46. panta trešajā daļā noteiktajai kārtībai. Noteikumu projekts un paskaidrojuma raksts no 2026. gada 9. jūnija līdz 2026. gada 24. jūnijam publicēts pašvaldības oficiālajā tīmekļvietnē www.jurmala.lv sabiedrības viedokļa noskaidrošanai, nodrošinot ikvienam interesantam izteikt savus priekšlikumus vai iebildumus.

8.2. Minētajā periodā tika saņemti divi iesniegumi ar priekšlikumiem:

8.2.1. viens iesniegums ir saņemts 2026. gada 27. jūnijā, t.i., pēc sabiedrības viedokļa noskaidrošanai noteiktā beigu termiņa – 2026. gada 24. jūnija. Līdz ar to minētajā iesniegumā norādītais viedoklis netiek atspoguļots šajā paskaidrojuma rakstā.

8.2.2. viens iesniegums ir saņemts paskaidrojuma raksta 8.1. punktā noradītajā termiņā. Iesniegumā ir izteikti šādi priekšlikumi: 
8.2.2.1. noteikt Noteikumos atbrīvojumus sociāli mazaizsargāto iedzīvotāju grupām no maksas par kritušo, bojāto vai bīstamo koku iegādi - malkas vajadzībām pašpatēriņam;

8.2.2.2. noteikt bezmaksas gada apjomu līdz 5 m3 kritušo, bojāto vai bīstamo koku - malkas vajadzībām pašpatēriņam katram deklarētajam Jūrmalas iedzīvotājam.

8.3. Pašvaldības viedoklis – Noteikumu ietvaros iesniegumā minētie priekšlikumi netiek ņemti vērā, jo pašvaldībai savā darbībā ir jāievēro Publiskas personas finanšu līdzekļu un mantas izšķērdēšanas novēršanas likuma 5. panta prasības – aizliegumu publiskas personas mantas nodošanu bezatlīdzības lietošanā privātpersonai.

Attiecībā par mazaizsargātām personām, ir norādāms, ka saskaņā ar Noteikumu 3. punktu dome pieņem lēmumu par kritušo, bīstamo vai bojāto koku cenas tarifu. Noteikumi paredz vienotu maksas piemērošanas kārtību visām personām, nodrošinot vienlīdzīgas attieksmes principa ievērošanu. Turklāt atbilstoši Jūrmalas pilsētas domes 2021. gada 30. septembra saistošajiem noteikumiem Nr. 42 “Par sociālās palīdzības pabalstiem Jūrmalas valstspilsētas pašvaldībā” (turpmāk – saistošie noteikumi Nr. 42) ir paredzēts mājokļu pabalsts. Personai, kura ir iegādājusies Noteikumos noteiktajā kārtībā malku pašpatēriņam un atbilst saistošo noteikumu Nr. 42 kritērijiem, ir tiesīga pieprasīt mājokļa pabalstu. Saistošo noteikumu Nr. 42 14. punkts noteic, ka mājokļa pabalsta ar cieto kurināmo piešķiršanai klients reizi kalendārā gadā iesniedz maksājumu apliecinošu dokumentu par cietā kurināmā iegādi (maksājumam jābūt veiktam esošā kalendārā gada ietvaros) vai komersanta izsniegtu rēķinu cietā kurināmā iegādei. Ņemot vērā iepriekš minēto, tās personu kategorijas, kurām pienākas pamata sociālās palīdzības pabalstu veidi, viens no kuriem ir mājokļa pabalsts, var šo pabalstu saņemt divos veidos: 1) iegādāties cieto kurināmo pie komersanta un pabalsta saņemšanai iesniegt pašvaldībā maksājumu apliecinošu dokumentu; 2) veikt malkas izstrādi atbilstoši Noteikumu regulējumam, par to veicot samaksu atbilstoši noteiktajam cenrādim, un mājokļa pabalsta saņemšanai iesniegt pašvaldībā maksājumu apliecinošu dokumentu.   


	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.
